婺州傅仁贄詩求見依韻和之
作者：陸文圭
朝代：宋

paragraphs: 髪燥始出游，心期結明主。
天方窮畸人，世不喜生語。
絕絃恨伯牙，抱璞泣和氏。
獨憐身皓皓，不救俗靡靡。
競趨聲利途，孰蹈仁義軌。
寘之勿復道，作者敦竊比。
婺女寶氣明，箕尾德星聚。
雜遝貢棘闈，高明識芝宇。
鑑衡付有司，尺度失奇士。
少需知我者，一第溷子耳。
瓠樗嗟無用，車斗可勝數。
老矣何能爲，欿然徒自視。
安得善及人，共勉學爲己。